
การบริหารจัดการความเสี่ยง

บทนำ
		การบริหารจัดการความเสี่ยงขององค์การบริหารส่วนตำบลป่าบอน ฉบับนี้ จัดทำขึ้นเพื่อให้ข้าราชการ พนักงานจ้างตามภารกิจ พนักงานจ้างทั่วไป สามารถนำไปใช้ในการปฏิบัติงานในสภาวะวิกฤตหรือในกรณีเกิดเหตุการณ์ฉุกเฉินต่างๆ ซึ่งส่งผลให้องค์การบริหารส่วนตำบลป่าบอน ไม่สามารถปฏิบัติงานได้อย่างต่อเนื่อง เพื่อให้สามารถปฏิบัติ “งานบริการหลักที่มีความสำคัญ” เป็นระบบและมีประสิทธิภาพ

วัตถุประสงค์
		การบริหารจัดการความเสี่ยงขององค์การบริหารส่วนตำบลป่าบอน จัดทำขึ้นโดยมีวัตถุประสงค์สำคัญ ดังนี้
		1. เพื่อใช้เป็นแนวทางในการบริหารจัดการความเสี่ยงต่อเนื่องขององค์การบริหารส่วนตำบลป่าบอนในสภาวะวิกฤต
		2. เพื่อให้องค์การบริหารส่วนตำบลป่าบอนมีการเตรียมความพร้อมในการรับมือกับสภาวะวิกฤตหรือเหตุการณ์ฉุกเฉินต่างๆที่เกิดขึ้น
		3. เพื่อลดผลกระทบจากการไม่สามารถปฏิบัติงานหรือไม่สามารถให้บริหารประชาชนขององค์การบริหารส่วนตำบลป่าบอน
		4. เพื่อบรรเทาความเสียหายให้อยู่สภาพที่ยอมรับได้ และลดระดับความรุนแรงของผลกระทบที่เกิดขึ้น
		5. เพื่อให้ประชาชนและผู้มีส่วนได้ส่วนเสียขององค์การบริหารส่วนตำบลป่าบอน มีความเชื่อมั่นในศักยภาพขององค์การบริหารส่วนตำบลป่าบอน แม้ต้องเผชิญกับเหตุการณ์ร้ายแรงและส่งผลกระทบจนทำให้การดำเนินงานขององค์การบริหารส่วนตำบลป่าบอน ต้องหยุดชะงัก

แนวคิดพื้นฐานในการบริหารจัดการความเสี่ยง
		จากสภาวการณ์ในปัจจุบันขององค์การบริหารส่วนตำบลป่าบอน ที่เผชิญกับการเปลี่ยนแปลงอยู่ตลอดเวลาไม่ว่าจะเป็นจากปัจจัยภายนอก เช่นการเปลี่ยนแปลงสภาวะเศรษฐกิจ การเมือง และเทคโนโลยี สารสนเทศ หรือปัจจัยภายใน เช่น การกำหนดแผนยุทธศาสตร์ การกำหนดแผนการปฏิบัติราชการ โครงสร้างองค์กร การบริหารจัดการข้อมูล เป็นต้น ประกอบกับคณะผู้บริหารขององค์การบริหารส่วนตำบลป่าบอนที่ตระหนักถึงความสำคัญของการบริหารความเสี่ยงองค์กรซื่อถือเป็นองค์ประกอบที่สำคัญของการก้าวไปสู่ระบบการกำกับดูแลกิจการที่ดีขององค์การบริหารส่วนตำบลป่าบอน พร้อมทั้งเป็นการสร้างมูลค่าวเพิ่มให้กับผู้ที่เกี่ยวข้อง โดยเชื่อมั่นว่าการบริหารความเสี่ยงองค์กรเป็นกระบวนการที่ช่วยให้องค์การบริหารส่วนตำบลป่าบอน สามารถบรรลุวัตถุประสงค์ที่ตั้งไว้ในขณะเดี่ยวกันก็ลดอุปสรรหรือสิ่งที่ไม่คาดหวังที่อาจจะเกิดขึ้นทั้งในด้านผลการปฏิบัติงานและความเชื่อถือจากประชาชนต่อองค์กร ป้องกันความเสียหายต่อทรัพยากรองค์กร ตอบสนองต่อการ เปลี่ยนแปลงของสภาพแวดล้อมภายนอกและภายในอย่างมีประสิทธิภาพ มีระบบจัดการและควบคุมภายในที่ดี นำไปสู่การบริหารจัดการที่ดีต่อไปในอนาคต

นโยบายการบริหารจัดการความเสี่ยง
		1. กำหนดให้การบริหารจัดการความเสี่ยงเป็นความรับผิดชอบของพนักงานในทุกระดับชั้นที่ต้องตระหนักถึงความเสี่ยงที่มีในการปฏิบัติงานในองค์การบริหารส่วนตำบลป่าบอน โดยให้ความสำคัญในการบริหารจัดการความเสี่ยงด้านต่างๆ ให้อยู่ในระดับที่เพียงพอและเหมาะสม
		2. ให้มีกระบวนการบริหารจัดการความเสี่ยงองค์กรที่เป็นไปตามมาตรฐานที่ดีตามแนวปฏิบัติสากล เพื่อให้เกิดการบริหารจัดการความเสี่ยงที่อาจส่งผลกระทบต่อการดำเนินงานขององค์การบริหารส่วนตำบลป่าบอนอย่างมีประสิทธิภาพ เกิดการพัฒนาและมีการปฏิบัติงานด้านการบริหารความเสี่ยงทั่วทั้งองค์การบริหารส่วนตำบลป่าบอน เป็นไปในทิศทางเดียวกัน โดยนำระบบการบริหารจัดการความเสี่ยงมาเป็นส่วนหนึ่งในการตัดสินใจการวางแผนกลยุทธ์ แผนงาน และการบริหารงานของผู้บริหาร ข้าราชการ พนักงานตามภารกิจและพนักงานจ้างทั่วไป   รวมถึงการมุ่งเน้นให้บรรลุวัตถุประสงค์  เป้าหมาย  วิสัยทัศน์  พันธกิจ กลยุทธ์ ที่กำหนดไว้เพื่อสร้างความเป็นเลิศในการปฏิบัติงานและสร้างความเชื่อมั่นของผู้เกี่ยวข้อง
		3. มีการกำหนดแนวทางป้องกันและบรรเทาความเสี่ยงจากการดำเนินงาน เพื่อหลีกเลี่ยงความเสียหายหรือความสูญเสียที่อาจจะเกิดขึ้น รวมถึงการติดตามและประเมินผลการบริหารจัดการความเสี่ยงอย่างสม่ำเสมอ มีการนำระบบเทคโนโลยีสารสนเทศมาใช้ในกระบวนการบริหารจัดการความเสี่ยง และสนับสนุนให้บุคลากรทุกระดับสามารถเข้าถึงแหล่งข้อมูลข่าวสารการบริหารจัดการความเสี่ยงอย่างทั่วถึงตลอดจนการจัดระบบการรายงานการบริหารจัดการความเสี่ยงให้ผู้บริหาร ปลัดองค์การบริหารส่วนตำบล เจ้าหน้าที่ตรวจสอบภายใน เป็นไปอย่างมีประสิทธิภาพ

คำนิยามการบริหารจัดการความเสี่ยง
		การบริหารจัดการความเสี่ยง คือ กระบวนการบริหารจัดการเหตุการณ์ที่อาจเกิดขึ้นและส่งผลกระทบต่อหน่วยงานของรัฐ เพื่อให้หน่วยงานของรัฐสามารถดำเนินงานให้บรรลุวัตถุประสงค์ของหน่วยงาน รวมถึงเพื่อเพิ่มศักยภาพและขีดความสามารถให้หน่วยงานของรัฐ

กระบวนการบริหารจัดการความเสี่ยง
		องค์การบริหารส่วนตำบลป่าบอน ได้กำหนดกระบวนการบริหารจัดการความเสี่ยง เพื่อให้ขั้นตอนและวิธีการในการบริหารจัดการความเสี่ยงเป็นไปอย่างมีระบบและดำเนินไปในทิศทางเดียวกันโดยมีขั้นตอน ดังนี้
		1. สภาพแวดล้อมภายในองค์กร
		2. การกำหนดวัตถุประสงค์
		3. การบ่งชี้เหตุการณ์
		4. การประเมินความเสี่ยง
		5. การตอบสนองความเสี่ยง
		6. กิจกรรมการควบคุม
		7. ข้อมูลและการติดต่อสื่อสาร
		8. การติดตาม

	สภาพแวดล้อมภายในองค์กร เป็นสิ่งต่างๆที่อยู่ภายในองค์กรและมีอิทธิพลต่อเป้าหมายขององค์กร ยกตัวอย่าง เช่น ขีดความสามารถขององค์กรในแง่ของทรัพยากรและความรู้ เช่น เงินทุน เวลา บุคลากร กระบวนการ ระบบและเทคโนโลยี ระบบสารสนเทศฯ การ FLOW ของข้อมูล และกระบวนการตัดสินในทั้งที่เป็นทางการและไม่เป็นทางการ ผู้มีส่วนได้เสียภายในองค์กร นโยบาย วัตถุประสงค์ และกลยุทธ์ องค์กร การรับรู้คุณค่าและวัฒนธรรมองค์กร มาตรฐานและแบบจำลองที่พัฒนาโดยองค์กรโครงสร้าง เช่น ระบบการจัดการ บทบาทหน้าที่และความรับผิดชอบ

	การประเมินความเสี่ยง
	สำหรับการประเมินความเสี่ยงเป็นขั้นตอนที่จะต้องดำเนินการต่อจากการระบุความเสี่ยงโดยการประเมินการความเสี่ยงประกอบด้วย 2 กระบวนการหลัด ได้แก่
	1. การวิเคราะห์ความเสี่ยง จะพิจารณาสาเหตุและแหล่งที่มาของความเสี่ยงผลกระทบที่ตามมาทั้งในทางบวกและทางลบ รวมทั้งโอกาสที่อาจจะเกิดขึ้นของผลกระทบที่อาจตามมาโดยจะต้องมีการระบุถึงปัจจัยที่มีผลต่อผลกระทบและโอกาสที่จะเกิดขึ้น ทั้งนี้เหตุการณ์หรือสถานการณ์หนึ่งๆ อาจจะเกิดที่ตามมาและกระทบต่อวัตถุประสงค์เป้าหมายหลายด้าน

	2. การประเมินความเสี่ยง จะเปรียบเทียบระหว่างระดับของความเสี่ยงที่ได้จากการวิเคราะห์ความเสี่ยงเทียบกับระดับความเสี่ยงที่ยอมรับได้ ในกรณีที่ระดับความเสี่ยงไม่อยู่ในระดับที่ยอมรับได้ของเกณฑ์การยอมรับความเสี่ยง ความเสี่ยงดังกล่าวจะได้รับการจัดการทันที
	การกำหนดเกณฑ์ความเสี่ยง
	เกณฑ์ที่ใช้ในการประเมินความเสี่ยงควรสะท้อนถึงคุณค่า วัตถุประสงค์และทรัพยากรขององค์กร โดยเกณฑ์บางประเภทอาจพัฒนาได้จากข้อกำหนดทางกฎหมายหรือข้อบังคับของหน่วยงานการกำกับดูแลซึ่งเกณฑ์ที่กำหนดต้องสอดคล้องกับ การบริหารจัดการความเสี่ยงและมีการทบทวนอย่างต่อเนื่อง

	การตอบสนองความเสี่ยง
	การกำหนดแผนจัดการความเสี่ยงจะมีการนำเสนอแผนจัดการความเสี่ยงที่จะดำเนินการต่อที่ประชุมคณะผู้บริหารเพื่อพิจารณาและขออนุมัติการจัดสรรทรัพยากรที่จำเป็นต้องใช้ดำเนินการ โดยในการคัดลอกแนวทางในการจัดการความเสี่ยงที่เหมาะสมที่สุดจะคำนึงถึงความเสี่ยงที่ยอมรับได้ กับต้นทุนที่เกิดขึ้นเปรียบเทียบกับประโยชน์ที่จะได้รับ รวมถึงข้อกฎหมายและข้อกำหนดอื่นๆที่เกี่ยวข้องความรับผิดชอบที่มีต่อสังคม ระดับความเสี่ยงที่ยอมรับได้คือระดับความเสี่ยงที่องค์การบริหารส่วนตำบลป่าบอน ยอมรับได้โดยยังสามารถดำเนินงานและบรรลุเป้าหมายหรือวัตถุประสงค์ที่วางไว้
	ทั้งนี้ ในการตัดสินใจเลือกแนวทางในการจัดการความเสี่ยงอาจต้องคำนึงถึงความเสี่ยงที่อาจเกิดขึ้นหากไม่มีการจัดการ ซึ่งอาจไม่สมเหตุสมผลในแง่มุมเศรษฐศาสตร์ เช่น ความเสี่ยงที่ส่งผลกระทบในทางลบอย่างมีสาระสำคัญแต่โอกาสที่จะเกิดขึ้นน้อยมาก แนวทางในการจัดการความเสี่ยงอาจพิจารณาดำเนินการเป็นกรณีๆหรืออาจดำเนินการไปพร้อมๆกับความเสี่ยงอื่นๆ
	แนวทางในการจัดการความเสี่ยง
	- การหลีกเลี่ยง เป็นการดำเนินการเพี่อหลีกเลี่ยงเหตุการณ์ที่ก่อให้เกิดความเสี่ยง มักใช้ในกรณีที่ความเสี่ยงมีความรุนแรงสูงไม่สามารถหาวิธีลด/จัดการให้อยู่ในระดับที่ยอมรับได้
	- การลด เป็นการจัดหารมาตรการจัดการเพื่อลดโอกาสการเกิดเหตุการณ์ความเสี่ยงหรือละผลกระทบที่อาจเกิดขึ้นให้อยู่ในระดับที่ยอมรับได้ เช่น การเตรียมแผนฉุกเฉิน
	- การยอมรับความเสี่ยง เป็นการยอมรับความเสี่ยงที่เหลือในปัจจุบัน อยู่ในระดับที่สามารถยอมรับได้โดยไม่ต้องดำเนินการใดๆ เพื่อลดโอกาสหรือผลกระทบที่อาจเกิดขึ้นอีกมักใช้กับความเสี่ยงที่ต้นทุนของมาตรการจัดการสูงไม่คุ้มกับประโยชน์ที่ได้รับ
	กิจกรรมการควบคุม
	กิจกรรมการควบคุม คือ นโยบายและกระบวนการปฏิบัติงาน เพื่อให้มั่นใจว่าได้มีการบริหารจัดการความเสี่ยงให้อยู่ในระดับที่สามารถยอมรับได้เพื่อป้องกันไม่ให้เกิดผกระทบต่อเป้าหมายขององค์กร เนื่องจากแต่ละองค์กรมีการกำหนดวัตถุประสงค์และเทคนิคการนไปปฏิบัติเป็นของเฉพาะองค์กร ดังนั้น กิจกรรมการควบคุมจึงมีความแตกต่างกันซึ่งอาจ แบ่งได้เป็น 4 ประเภท คือ
	1. การควบคุมเพื่อการป้องกัน เป็นวิธีการควบคุมที่กำหนดขึ้นเพื่อป้องกันไม่ให้เกิดความเสี่ยงและข้อผิดพลาดตั้งแต่แรก
	2. การควบคุมเพื่อให้ตรวจพบ เป็นวิธีการควบคุมเพื่อให้ค้นพบข้อผิดพลาดที่ได้เกิดขึ้นแล้ว

	3. การควบคุมโดยการชี้แนะ เป็นวิธีการควบคุมที่ส่งเสริมหรือกระตุ้นให้เกิดความสำเร็จตามวัตถุประสงค์ที่ต้องการ
	4. การควบคุมเพื่อการแก้ไข เป็นวิธีการควบคุมที่กำหนดขึ้นเพื่อแกไขข้อผิดพลาดที่เกิดขึ้นและป้องกันไม่ให้เกิดในอนาคต
	ทั้งนี้ ในการดำเนินกิจกรรมการควบคุมควรคำนึงถึงความคุ้มค่าในด้านค่าใช้จ่ายและต้นทุนกับผลที่คาดว่าจะได้รับด้วยโดยกิจกรรมการควบคุมควรมีองค์ประกอบ ดังนี้
	1. วิธีการดำเนินงานขั้นตอน กระบวนการ
	2. การกำหนดบุคลากรภายในองค์กรเพื่อรับผิดชอบการควบคุมนั้น ซึ่งควรมีความรับผิดชอบ ดังนี้
	    2.1 พิจารณาประสิทธิผลของการจัดการความเสี่ยงที่ได้ดำเนินการอยู่ในปัจจุบัน
	    2.2 พิจารณาการปฏิบัติเพิ่มเติมที่จำเป็นเพื่อเพิ่มประสิทธิผลของการบริการจัดการความเสี่ยง
	3. กำหนดระยะเวลาแล้วเสร็จของงาน
	ข้อมูลการติดต่อสื่อสาร
	สารสนเทศเป็นสิ่งที่จำเป็นสำหรับองค์กรในการบ่งชี้ ประเมินและบริหารจัดการความเสี่ยงข้อมูลสารสนเทศที่เกี่ยวข้องกับองค์กรทั้งจากแหล่งข้อมูลภายในและภายนอกองค์กรควรไดรับการบันทึกและสื่อสารไปยังบุคลากรในองค์กรอยางเหมาะสมทั้งในด้านรูปแบบและเวลา เพื่อให้สามารถปฏิบัติงานตามหน้าที่และความรับผิดชอบได้ รวมถึงเป็นการรายงานการบริหารจัดการความเสี่ยงเพ่อให้ทุกคนในองค์กรได้รับทราบถึงความเสี่ยงที่เกิดขึ้นและผลของการบริหารจัดการคามเสี่ยงเหล่านั้น การสื่อสารที่มีประสิทธิภาพยังครอบคลุมถึงการสื่อสารจากระดับบนลงล่าง ระดับล่างไปสู่บนและการสื่อสารระหว่างหน่วยงาน
	การบริหารจัดการวามเสี่ยงควนใช้ ทั้งข้อมูลในอดีตและปัจจุบัน ข้อมูลในอดีตจะแสดงแนวโน้มของเหตุการณ์และช่วยคาดการณ์การปฏิบัติงานในอนาคต ส่วนข้อมูลปัจจุบันมีประโยชน์ต่อผู้บริหารในการพิจารณาความเสี่ยงที่เกิดขึ้นใน กระบวนการ สายงาน หรือหน่วยงานซึ่งช่วยให้องค์กรสามารถปรับเปลี่ยนกิจกรรมการควบคุมตามความจำเป็นเพื่อให้ความเสี่ยงอยู่ในระดับที่ยอมรับได้
	การติดตาม
	กระบวนการบริหารความเสี่ยงที่ดำเนินการภายในองค์การบริหารส่วนตำบลป่าบอน มีความจำเป็นต้องได้รับการสื่อสารถึงการประเมินความเสี่ยงและการควบคุมความคืบหน้าในการบริหารความเสี่ยงการดูแลติดตามแนวโน้มของความเสี่ยงหลักรวมถึงการเกิดเหตุการณ์ผิดปกติอย่างต่อเนื่องเพื่อให้มั่นใจว่า
	1. เจ้าของความเสี่ยงมีการติดตามประเมินสถานการณ์วิเคราะห์และบริหารความเสี่ยงที่อยู่ภายใต้ความรับผิดชอบของตนอย่างสม่ำเสมอและเหมาะสม
	2. ความเสี่ยงที่มีผลกระทบที่สำคัญต่อการบรรลุวัตถุประสงค์ขององค์กรได้รับการรายงานถึงความคืบหน้าในการบริหารความเสี่ยงและแนวโน้มของความเสี่ยงต่อผู้บริหารที่รับผิดชอบและคณะอนุกรรมการบริหารความเสี่ยง
	3. ระบบการควบคุมภายใน ที่วางไว้มีความเพียงพอเหมาะสมมีประสิทธิผลและมีการนำมาปฏิบัติใช้จริงเพื่อป้องกันหรือลดความเสี่ยงที่อาจเกิดขึ้น รวมทั้งมีการปรับปรุงแก้ไขการควบคุมภายในอยู่เสมอ เพื่อให้สอดคล้องกับสถานการณ์หรือวามเสี่ยงที่เปลี่ยนไปเจ้าหน้าที่ที่รับผิดชอบความเสี่ยงรายงานสถานะความเสี่ยงรวมถึงกระบวนการบริหารจัดการความเสี่ยงให้หัวหน้าได้ทราบและนำความเสี่ยงเข้าเสนอในที่ประชุมผู้บริหารเพื่อทราบ/พิจารณาต่อไป

โครงสร้างการปฏิบัติจัดการความเสี่ยง
	เพื่อให้การบริหารจัดการความเสี่ยงขององค์การบริหารส่วนตำบลป่าบอน เป็นไปอย่างมีประสิทธิภาพและเกิดประสิทธิผลมากที่สุด จึงขอแต่งตั้งคณะกรรมการบริหารจัดการความเสี่ยงขององค์การบริหารส่วนตำบลป่าบอน ประกอบด้วย
1. นายอัดวาอ์  ดอเลาะ		นายกองค์การบริหารส่วนตำบลป่าบอน	หัวหน้าคณะทำงาน
2. นายนิรัตน์  สังข์จีน		ปลัดองค์การบริหารส่วนตำบล		คณะทำงาน
3. นายเวชยันต์  พรหมบุตร	ผู้อำนวยการกองช่าง			คณะทำงาน
4. นางสุรินยา  ภาระกิจโกศล	ผู้อำนวยการกองคลัง			คณะทำงาน
5. นางเรวดี  คำนุ้ย		หัวหน้าสำนักปลัด			คณะทำงาน
6. นางสะกินา  ยามูยีมะ		นักวิชาการศึกษารักษาราชการแทน	คณะทำงาน
				ผู้อำนวยการกองการศึกษา
7. นางซาลือมะห์  สาและ	นักวิเคราะห์นโยบายและแผนชำนาญการ	ประสานงาน/เลขานุการ

หน้าที่ความรับผิดชอบ
	1. หัวหน้าคณะทำงาน  มีหน้าที่รับผิดชอบในการบริหารจัดการความเสี่ยง กำกับดูแลการบริหารจัดการความเสี่ยงอย่างต่อเนื่อง ผ่านคณะทำงานบริหารจัดการความเสี่ยง
	2. คณะทำงาน มีหน้าที่ความรับผิดชอบในการพิจารณา สอบทานการบริหารความเสี่ยงระบบการควบคุมภายในองค์การบริหารส่วนตำบลป่าบอน และรายงานความเสี่ยงที่มีระบบความเสี่ยงสูงให้หัวหน้า คณะทำงาน ผู้ประสานงาน ที่ปรึกษา และหน่วยตรวจสอบภายในทราบ
	3. ผู้ประสานงาน มีหน้าที่ช่วยเหลือสนับสนุนหัวหน้าคณะทำงาน คณะทำงาน และที่ปรึกษาการปฏิบัติหน้าที่ด้านการบริหารจัดการความเสี่ยง
	4. หน่วยตรวจสอบภายใน มีหน้าที่ความรับผิดชอบในการสอบทานประสิทธิผลของการควบคุมภายในผ่านการตรวจสอบภายในประจำปี ซึ่งเป็นการตรวจสอบกระบวนการปฏิบัติงานที่สำคัญตามปัจจัยความเสี่ยงรวมทั้งติดตามการปรับปรุงแก้ไขข้อบกพร่องที่ตรวจพบ

วิธีการบริหารจัดการความเสี่ยง
	องค์การบริหารส่วนตำบลป่าบอน มีการบริหารจัดการความเสี่ยงสอดคล้องตาม พระราชบัญญัติวินัยการเงินการคลังของรัฐ พ.ศ.2561 มาตรา 79 และหลักเกณฑ์ว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ.2561 ซึ่งกำหนดวิธีปฏิบัติในแต่ละขั้นตอนของการบริหารจัดการความเสี่ยง มาปรับใช้ในการพัฒนากระบวนการบริหารจัดการความเสี่ยงขององค์การบริหารส่วนตำบลป่าบอน

การจัดทำรายงานการบริหารความเสี่ยง
	การจัดทำรายงานการบริหารจัดการความเสี่ยงให้เป็นไปตามหลักเกณฑ์ว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ.2561 โดยรูปแบบของรายงานให้เป็นไปตามที่หลักเกณฑ์ฯกำหนด ดังนี้
	แบบรายงานการประเมินผลการควบคุมภายใน
	1. หนังสือรับรองการประเมินผลการควบคุมภายใน (ระดับหน่วยงานของรัฐ)(แบบ ปค.1)
		เป็นแบบหนังสือรับรองการประเมินผลการควบคุมภายในสำหรับหน่วยงานของรัฐตามหลักเกณฑ์ปฏิบัติฯ ข้อ 9 และข้อ 10 วรรคสาม (ระดับองค์กร/หน่วยตรวจสอบภายในเป็นผู้จัดทำรายงาน)
	2. รายงานการประเมินองค์ประกอบของการควบคุมภายใน (แบบ ปค.4)
		เป็นแบบรายงานการประเมินองค์ประกอบของการควบคุมภายในสำหรับหน่วยงานของรัฐ (ระดับส่วนงานย่อย/สำนัก/กองเป็นผู้จัดทำรายงาน)
	3. รายงานการประเมินผลการควบคุมภายใน (แบบ ปค.5)
		เป็นแบบรายงานการประเมินผลการควบคุมภายในสำหรับหน่วยงานของรัฐ (ระดับส่วนงานย่อย/สำนัก/กองเป็นผู้จัดทำรายงาน)
	4. รายงานการสอบทางการประเมินผลการควบคุมภายในของผู้ตรวจสอบภายใน (แบบ ปค.6)
		เป็นแบบรายงานการสอบทางการประเมินผลการควบคุมภายในของผู้ตรวจสอบภายในสำหรับหน่วยงานของรัฐ (หน่วยตรวจสอบภายในเป็นผู้จัดทำรายงาน)
	เสนอแบบรายงานการประเมินผลการควบคุมภายใน เพื่อให้ผู้ตรวจสอบภายในสอบทานและรวบรวมเพื่อเสนอผู้บริหารและผู้กำกับดูแลภายในระยะเวลาตามที่หลักเกณฑ์ฯกำหนด

ทบทวนนโยบาย
	คณะทำงานบริหารจัดการความเสี่ยง ต้องมีการทบทวนการบริหารจัดการความเสี่ยงเป็นประจำทุกปี และเสนอให้นายกองค์การบริหารส่วนตำบลป่าบอน ตรวจสอบและพิจารณาอนุมัติหากมีการเปลี่ยนแปลง

		ทั้งนี้ให้มีผลตั้งแต่วันที่ 1  ตุลาคม 2563

					  อัดวาอ์  ดอเลาะ
(นายอัดวาอ์  ดอเลาะ)
นายกองค์การบริหารส่วนตำบลป่าบอน

